
ROMÂNIA

JUDEȚUL CĂLĂRAȘI

CONSILIUL  LOCAL  AL  ORAȘULUI  FUNDULEA

Str.Mihail Kogălniceanu, oraș Fundulea, nr.18, județul Călărași, telefon: 0242/642084; fax:0242/642030

HOTĂRÂRE
privind stabilirea salariilor de bază pentru funcţiile publice şi contractuale 

din cadrul aparatului de specialitate al primarului orasului Fundulea, judeţul Calarasi și al serviciilor publice din subordinea Consiliului Local Fundulea
începând cu 1 ianuarie 2024
Analizând temeiurile juridice, respectiv prevederile:

a) art. 15, art. 41, art. 120 alin. (1)  și art. 121 alin. (1) și alin. (2)  din Constituția României, republicată;

b) art. 3, art. 4 și art. 6 paragraful 1 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările și completările ulterioare;

d) art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 129 alin. (1), alin. (2) lit. a) coroborat cu alin. (3) lit. c), raportate la cele ale art. 155 alin. (5) lit. e), art. 391, art. 392 și art. 409, din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

e) art. 159-165 din Legea nr. 53/2003 – Codul muncii, republicat, cu modificările și completările ulterioare,

f) Legii-cadru nr. 153/2017 privind salarizarea personalului plătit din fonduri publice, cu precădere art. 10, art. 11, art. 41, anexa nr. VIII cap. I lit. A pct. III și cap. II lit. A pct. IV, precum și art. 12 alin. (1), care stabilește că indemnizația primarului și viceprimarului se determină prin înmulțirea coeficienților din anexa nr. IX  lit. C cu salariul de bază minim brut pe țară garantat în plată în vigoare - 3.300 lei; 

g) art. 45 alin. (5) lit. b) din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare; 

h) Hotărârea Guvernului nr. 900/2023 pentru stabilirea salariului de bază minim brut pe țară garantat în plată; 
luând act de:
a) adresa nr.209/06.12.2023 a Sindicatului National SCOR privind aplicarea de la 1 Ianuarie 2024 a Legii-cadru a salarizării nr. 153/2017 și actualizarea indemnizațiilor primarului/viceprimarului, precum și a salariilor personalului, prin raportare la salariul minim brut pe țară garantat în plată de 3.300 lei;
b) proiectul de hotarare nr.101/11.12.2023 , inițiat de Primarul orașului Fundulea;
c) referatul de aprobare al primarului orasului Fundulea, în calitatea sa de inițiator, înregistrat sub nr.20996/11.12.2023;
d) raportul compartimentului de resort din cadrul aparatului de specialitate al primarului orasului Fundulea,  înregistrat sub nr.20997/11.12.2023;
e) referatul nr. 20998/11.12.2023 întocmit de șeful biroului de Stabilire, Constatare, Urmărire, Încasare a Impozitelor și Taxelor Locale Fundulea; 

f) avizele favorabile ale comisiilor de specialitate din cadrul Consiliului Local Fundulea;
g) avizul favorabil nr.21.000/11.12.2023 privind controlul financiar preventiv propriu;

h) avizul favorabil nr.21.002/11.12.2023 privind controlul financiar preventiv propriu;
i) Hotărârea Consiliului Local  Fundulea nr.59/26.09.2023, privind alegerea preşedintelui de şedintă pe o perioada de 3(trei) luni;
analizând resursele umane de care are nevoie orașul pentru exercitarea competențelor și responsabilităților autorităților administrației publice locale, care impun obligativitatea realizării standardelor de calitate în furnizarea serviciilor publice și de utilitate publică,

ținând cont de Nomenclatorul funcțiilor necesare desfășurării activităților specifice fiecărei instituții sau autorități a administrației publice locale, precum și ierarhia funcțiilor prevăzute în anexa nr. VIII cap. I lit. A pct. III din Legea-cadru nr. 153/2017 privind salarizarea personalului plătit din fonduri publice, 

ținând seama de  Procesul- Verbal de consultare în vederea stabilirii salariilor funcționarilor publici și personalului contractual din aparatul de specialitate al primarului al orașului Fundulea, județul Călărași și al serviciilor publice din subordinea Consiliului Local Fundulea având la bază ACORDUL VOLUNTAR, încheiat la data de 28 octombrie 2023 între Sindicatul Național SCOR și ACOR, pentru actualizarea nivelului de salarizare, începând cu 01 ianuarie 2024, la nivelul administrației publice locale în conformitate cu art. 11 alin. (1) și 13 alin. (1) din Legea-cadru nr. 153/2017 și cu art. 164 din Codul muncii, corelate cu HG nr. 900/2023,
în considerarea faptului că, potrivit art. 11 alin. (1) din Legea-cadru nr. 153/2017 privind salarizarea personalului plătit din fonduri publice, pentru funcționarii publici și personalul contractual din cadrul familiei ocupaționale «Administrație» din aparatul de specialitate al primarului, „salariile de bază” se stabilesc prin hotărâre a consiliului local, fără a exista nici o constrângere cu privire la nivelul acestora, în timp ce art. 11 alin. (4) din aceeași lege instituie o limitare exclusiv în privința „veniturilor salariale” lunare, care reprezintă cu totul altceva și sunt stabilite de către primar, potrivit art. 11 alin. (3) din lege, pornind de la salariile de bază stabilite de către consiliul local dar și ținând cont în concret de totalitatea componentelor legale ale veniturilor salariale, iar cele două expresii definesc noțiuni diferite, potrivit definițiilor distincte de la art. 7 literele a) și m) din lege, prin urmare neputându-se translata limitarea de la art. 11 alin. (4) ca fiind o constrângere a autorității deliberative locale în privința exercitării atribuției prevăzute la art. 11 alin. (1) din lege,
văzând că voința expresă a legiuitorului a fost aceea ca raportarea veniturilor salariale ale personalului din aparatul de specialitate al primarului, potrivit art. 11 alin. (4) din legea-cadru, să se facă la o limită maximă definită drept „nivelul indemnizației lunare a funcției de viceprimar, corespunzător nivelului de organizare: oraș” nivel care este cel prevăzut în Anexa nr. IX litera C din Legea-cadru nr. 153/2017, ca și nivel de referință, cu aplicarea salariului de bază minim brut pe țară garantat în plată în vigoare, și nu se confundă cu nivelul indemnizațiilor lunare efectiv încasate de către viceprimari, acestea din urmă putând face obiectul unor reglementări exprese și limitative, aplicabile punctual și cu titlu de excepție numai demnitarilor, spre exemplu potrivit ordonanțelor de urgență nr. 1/2020, nr. 226/2020, nr. 130/2021 și, respectiv nr. 168/2022, norme speciale care nu pot fi aplicate și drepturilor altor categorii de salariați și care, oricum, își încetează de drept aplicabilitatea la data de 31 decembrie 2023,
în temeiul art. 139 alin. (1) coroborat cu art. 196 alin. (1) lit. a) din Ordonanța de urgență nr. 57/2019 privind Codul administrativ,

HOTĂRĂȘTE:
Art. 1
- Începând cu data de 1 ianuarie 2024, salariile de bază pentru funcţiile publice şi contractuale din cadrul aparatului de specialitate al primarului orașului Fundulea, judeţul Călărași și al serviciilor publice din subordinea Consiliului Local Fundulea începând cu 1 ianuarie 2024 , se stabilesc pe baza coeficienţilor de salarizare și a valorilor stabilite prin anexa la prezenta hotărâre, corespunzător funcțiilor, nivelului studiilor, gradelor / treptelor profesionale, și gradațiilor de vechime, după caz, cu aplicarea salariului de bază minim brut pe țară de 3.300 lei.

Art. 2
- (1) Stabilirea veniturilor salariale lunare, care cuprind salariul de bază, indemnizațiile, sporurile, adaosurile, primele, premiile, precum și toate celelalte elemente ale sistemului de salarizare corespunzătoare fiecărei categorii de personal, se realizează de către primarul orașului.

(2) Se împuternicește primarul orașului să actualizeze prin dispoziție valorile nominale ale salariilor de bază, ori de câte ori intervine, prin hotărâre a Guvernului, modificarea salariului de bază minim brut pe țară garantat în plată, pe baza coeficienților de salarizare prevăzuți în anexă și să reprezinte orașul Fundulea și Consiliul local, în orice litigiu cu privire la prezenta hotărâre.
Art. 3
- (1) Indemnizația lunară a consilierului local se stabilește în cuantum de maxim 10% din indemnizația lunară a primarului orașului .

(2) Consilierii locali au dreptul la indemnizația lunară doar dacă participă la cel puțin o ședință a autorității deliberative și o ședință a comisiei de specialitate, pe lună, desfășurate în condițiile legii.

Art.4. Primarul oraşului Fundulea va asigura aducerea la îndeplinire a prezentei hotărâri.
Art.5. Secretarul general al orașului Fundulea, județul Călărași, va asigura publicarea prezentei hotărâri  și comunicarea acesteia   către autoritățile, instituțiile și persoanele interesate.  

PREŞEDINTE DE ȘEDINȚĂ ,                                                                            CONTRASEMNEAZĂ,                                                                                                                                                                                                                                                                      

    Dan Valentin VASILE                                                   SECRETAR GENERAL AL ORASULUI  FUNDULEA,                                                                  

                                                                 Nr. Consilieri în funcţie = 15

                                                                 Nr. Consilieri prezenţi   = 15

Adoptată la Fundulea




                         

Astăzi 11.12.2023                                                                                      

